หุ้นกู้ MINT เรตติ้ง A โอกาสสร้างผลตอบแทนสม่ำเสมอ
ถ้าเราเป็นเจ้าหนี้ สิ่งแรก ๆ ที่เราอยากจะรู้ก็คือ ความน่าเชื่อถือของลูกหนี้ เรื่องนี้ไม่ต่างไปจากการลงทุนในหุ้นกู้ เพราะผู้ถือหุ้นกู้มีสถานะเป็นเจ้าหนี้ของบริษัทที่ออกหุ้นกู้  โดยล่าสุด มีหนึ่งธุรกิจยักษ์ใหญ่ของประเทศไทย ซึ่งได้ก้าวสู่การเป็นบริษัทระดับโลก ประกอบธุรกิจร้านอาหาร ธุรกิจโรงแรม และธุรกิจจำหน่ายสินค้ากว่า 50 แบรนด์ดัง ใน 63 ประเทศ  กำลังจะระดมทุนจากประชาชนด้วยการออกหุ้นกู้ ที่มีอันดับความน่าเชื่อถือระดับ A  ธุรกิจที่ว่านี้ ก็คือ บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ว่าแต่ MINT จะนำเงินที่ได้ครั้งนี้ ไปทำอะไร ?
17 มิ.ย. 2564

หุ้นกู้ MINT เรตติ้ง A โอกาสสร้างผลตอบแทนสม่ำเสมอ
MINT x ลงทุนแมน
ถ้าเราเป็นเจ้าหนี้ สิ่งแรก ๆ ที่เราอยากจะรู้ก็คือ ความน่าเชื่อถือของลูกหนี้
เรื่องนี้ไม่ต่างไปจากการลงทุนในหุ้นกู้ เพราะผู้ถือหุ้นกู้มีสถานะเป็นเจ้าหนี้ของบริษัทที่ออกหุ้นกู้
โดยล่าสุด มีหนึ่งธุรกิจยักษ์ใหญ่ของประเทศไทย ซึ่งได้ก้าวสู่การเป็นบริษัทระดับโลก
ประกอบธุรกิจร้านอาหาร ธุรกิจโรงแรม และธุรกิจจำหน่ายสินค้ากว่า 50 แบรนด์ดัง ใน 63 ประเทศ 
กำลังจะระดมทุนจากประชาชนด้วยการออกหุ้นกู้ ที่มีอันดับความน่าเชื่อถือระดับ A
ธุรกิจที่ว่านี้ ก็คือ บริษัท ไมเนอร์ อินเตอร์เนชั่นแนล จำกัด (มหาชน) หรือ MINT
ว่าแต่ MINT จะนำเงินที่ได้ครั้งนี้ ไปทำอะไร ?
ลงทุนแมนจะเล่าให้ฟัง
MINT ทำธุรกิจมานานกว่า 50 ปี และเป็นบริษัทจดทะเบียนในตลาดหลักทรัพย์นานกว่า 33 ปี
ปัจจุบันมีสัดส่วนรายได้ทุก ๆ 100 บาท จาก 3 ธุรกิจหลัก ประกอบด้วย
58 บาท มาจากไมเนอร์ โฮเทลส์
ธุรกิจโรงแรมและเซอร์วิส สวีท ในรูปแบบของเจ้าของ, บริหารจัดการ และร่วมลงทุน 
ภายใต้แบรนด์ อาทิ อนันตรา อวานี โอ๊คส์ และเอ็นเอช รวมทั้งโรงแรมภายใต้แบรนด์อื่น อาทิ แมริออท,โฟร์ซีซั่นส์
ปัจจุบันมี 527 โรงแรม รวม 75,168 ห้อง ใน 55 ประเทศทั่วโลก
36 บาท มาจากไมเนอร์ ฟู้ด
ธุรกิจร้านอาหาร 2,365 แห่ง ใน 26 ประเทศทั่วโลก
ภายใต้แบรนด์ อาทิ เดอะ พิซซ่า คอมปะนี, บอนชอน, ซิซซ์เล่อร์, สเวนเซ่นส์, เบอร์เกอร์คิง และแดรี่ ควีน
ปัจจุบัน ไมเนอร์ ฟู้ด กลายเป็นหนึ่งผู้ประกอบการร้านอาหารที่ใหญ่ที่สุดในเอเชีย
6 บาท มาจากไมเนอร์ ไลฟ์สไตล์
ธุรกิจจัดจำหน่ายสินค้าแฟชั่น รวม 428 สาขา
ภายใต้แบรนด์ อาทิ ชาร์ลส แอนด์ คีธ, เอสปรี, บอสสินี่, อเนลโล่ 
ปัจจุบัน ไมเนอร์ ไลฟ์สไตล์ กลายเป็นหนึ่งผู้จัดจำหน่ายสินค้าแฟชั่นและไลฟ์สไตล์ที่ใหญ่ที่สุดของไทย
ความสำเร็จของ 3 ธุรกิจหลักนี้ สะท้อนได้ถึงความมั่นคงและน่าเชื่อถือของ MINT ได้อย่างดี
จึงไม่น่าแปลกใจ หากหุ้นกู้ของ MINT จะมีความน่าเชื่อถือระดับ A
ซึ่งความหมายของ ความน่าเชื่อถือระดับ A ที่ว่านี้
ก็คือ การเป็นองค์กรหรือตราสารหนี้ ที่มีความเสี่ยงในระดับต่ำ
และผู้ออกตราสารหนี้ มีความสามารถในการชำระดอกเบี้ย และคืนเงินต้นในเกณฑ์สูง นั่นเอง
อย่างไรก็ตาม ต้องยอมรับว่า ตลอดช่วงเวลาที่ผ่านมา วิกฤติโควิด 19 สร้างผลกระทบต่อธุรกิจของ MINT อยู่ไม่น้อย แต่ MINT ก็รับมือกับมันได้เป็นอย่างดี
ธุรกิจร้านอาหาร มีผลการดำเนินงานที่กลับมาแข็งแกร่ง และกลับมาทำกำไรได้ตั้งแต่ไตรมาส 3 ของปี 2563 และผลกำไรได้กลับมาสู่ในระดับก่อนการระบาดของโควิด 19 แล้ว
ส่วนธุรกิจโรงแรม และธุรกิจจัดจำหน่าย มีสัญญาณที่จะค่อย ๆ ฟื้นตัวขึ้นเมื่อวัคซีนมีการกระจายอย่างทั่วถึง โดยเฉพาะธุรกิจโรงแรมในทวีปยุโรปในช่วงครึ่งหลังของปีนี้
นอกจากนี้ MINT ยังมีการวางแผนเฉพาะกิจอย่างรวดเร็ว 
ที่เรียกว่า Business Beyond COVID
เพื่อรับมือเชิงรุก กำหนดกลยุทธ์และแผนการพลิกฟื้นธุรกิจ 
ท่ามกลางความท้าทายและความไม่แน่นอน อีกด้วย
รู้หรือไม่ว่า หนึ่งแกนหลักสำคัญของการดำเนินธุรกิจในช่วงเวลานี้
ก็คือ การบริหารเงินทุน และการรักษาสภาพคล่องของเงินทุนหมุนเวียน
MINT จึงออกหุ้นกู้เพื่อเสนอขายแก่ผู้ลงทุนทั่วไป หรือที่เรียกว่า Public Offering (PO)
เพื่อจะนำเงินที่ได้ครั้งนี้ ไปชำระคืนเงินกู้ยืมระยะสั้น ชำระคืนหุ้นกู้ รวมทั้งเป็นเงินทุนหมุนเวียนภายในกลุ่มบริษัท
โดยหุ้นกู้ที่ว่านี้ มีความน่าเชื่อถือระดับ A จากทริสเรทติ้ง (ประกาศเมื่อวันที่ 11 มิถุนายน 2564)
แบ่งออกเป็น 3 ชุด ซึ่งจะจ่ายดอกเบี้ยทุก 6 เดือน นั่นคือ
ชุดที่ 1 เป็นหุ้นกู้อายุ 2 ปี มีอัตราดอกเบี้ยคงที่ 3.00% ต่อปี
ชุดที่ 2 เป็นหุ้นกู้อายุ 3 ปี มีอัตราดอกเบี้ยคงที่ 3.40% ต่อปี
ชุดที่ 3 เป็นหุ้นกู้อายุ 4 ปี มีอัตราดอกเบี้ยคงที่ 3.60% ต่อปี
โดยหุ้นกู้ชุดที่ 1 จะไม่มีการไถ่ถอนก่อนวันครบกำหนด
ส่วนหุ้นกู้ชุดที่ 2 และ 3 MINT มีสิทธิไถ่ถอนหุ้นกู้ก่อนกำหนดได้ตั้งแต่วันที่หุ้นกู้ครบกำหนด 1 ปี 6 เดือน
ซึ่งหาก MINT ใช้สิทธิดังกล่าว ก็จะจ่ายค่าธรรมเนียมให้ผู้ถือหุ้นกู้ร้อยละ 0.10% ของเงินต้นของหุ้นกู้ที่ไถ่ถอนก่อนกำหนด
สำหรับผู้ลงทุนทั่วไปที่สนใจลงทุนในหุ้นกู้ MINT สามารถจองซื้อขั้นต่ำ 100,000 บาท หรือ 100 หน่วย 
และทวีคูณครั้งละ 100,000 บาท หรือ 100 หน่วย
คาดว่าจะเปิดจองหุ้นกู้ MINT ระหว่างวันที่ 5 – 8 กรกฎาคม 2564 นี้
ทั้งหมด 6 ผู้จัดการจัดจำหน่าย ประกอบด้วย
- ธนาคารกรุงเทพ จำกัด (มหาชน) (ยกเว้นสาขาไมโคร) โทร. 1333
- ธนาคารกรุงไทย จำกัด (มหาชน) โทร. 0-2111-1111
- ธนาคารกรุงศรีอยุธยา จำกัด (มหาชน) โทร. 1572
- ธนาคารกสิกรไทย จำกัด (มหาชน) โทร. 0-2888-8888 กด 819 โดยบุคคลธรรมดาจองซื้อทางออนไลน์ผ่าน 
 (ยกเว้นบุคคลสัญชาติต่างด้าว และนิติบุคคล สามารถจองซื้อผ่านสำนักงานใหญ่และสาขา)
- ธนาคารไทยพาณิชย์ จำกัด (มหาชน) โทร. 0-2777-6784
- บริษัทหลักทรัพย์ เกียรตินาคินภัทร จำกัด (มหาชน) โทร. 0-2165-5555
คำเตือน
- การลงทุนมีความเสี่ยง ผู้ลงทุนต้องศึกษาและทำความเข้าใจลักษณะสินค้า เงื่อนไขผลตอบแทน และความเสี่ยง ก่อนการตัดสินใจลงทุน
- อยู่ระหว่างการยื่นแบบแสดงรายการข้อมูลการเสนอขายตราสารหนี้และร่างหนังสือชี้ชวนกับสำนักงาน ก.ล.ต. ซึ่งยังไม่มีผลบังคับใช้
- การจัดสรรขึ้นอยู่กับดุลยพินิจของผู้จัดการการจัดจำหน่ายหุ้นกู้ เงื่อนไขการจัดจำหน่ายเป็นไปตามที่กำหนดในร่างหนังสือชี้ชวน